**הסכם קיבוצי**

**שנחתם בתל-אביב ביום 14.11.2021**

בין: **שירותי בריאות כללית** (להלן: **"הכללית"**)

 באמצעות: גב' אורנית בר-טל, סמנכ"לית משאבי אנוש;

לבין**: איגוד מקצועות הבריאות – ההסתדרות הכללית החדשה**

 **וארגון עובדי קופת חולים כללית**

באמצעות: מר ארנון בר-דוד, יו"ר הסתדרות העובדים הכללית החדשה ויו"ר האגף לאיגוד מקצועי; מר פרוספר בן-חמו, יו"ר ועד עובדי הכללית; מר אלי גבאי, יו"ר איגוד עובדי מקצועות הבריאות;

(להלן: "**נציגות העובדים"**)

**הואיל**: והצדדים מעוניינים לשפר את זמינות התורים והשירות של הקלינאיות בשירותי בריאות כללית, ניהלו ביניהם משא ומתן בדבר שיטת התגמול לעובדים בקלינאות תקשורת בכללית והגיעו להסכמות כמפורט בהסכם זה;

**לפיכך הוסכם, הוצהר והותנה בזאת בין הצדדים כדלקמן:**

1. מבוא

# המבוא להסכם זה מהווה חלק בלתי נפרד ממנו.

1. תחולה

# הסכם זה ייכנס לתוקפו ביום 1.1.2022 (להלן: "**מועד התחילה**") ויחול על העובדים בדירוג הפרא רפואי – בעיסוק קלינאי התקשורת המועסקים בכללית (להלן: "**הקלינאים**").

# הסכם זה בא במקום כל ההסכמים וההסדרים הקודמים שחלו על הקלינאים בכללית בקשר לביצוע הססיות מסוגים שונים ולמעט עבודה במסגרת קצ"תים מעבר לשעות העבודה, שעות נוספות גלובליות והסכמים או הסדרים בעניין שירותים רפואיים מחוץ לסל השירותים המוסדר בחוק ביטוח בריאות ממלכתי, התשנ"ד- 1994 (להלן בהסכם זה: "עבודה בססיות**"**).

# הארכת ההסכם מתום שנה לאחר כניסתו לתוקף, יהיה בהתקיים שני התנאים מצטברים:

# במסגרת בדיקת התפוקה (כהגדרתה בסעיף 5 להלן) חל גידול הן בתפוקות התפתחות הילד והן התפוקות ביתר הקלינאים, בכ-7% מסך התפוקות בשעות התקן ובססיות;

# הסכמת הכללית ונציגות העובדים לחידושו של ההסכם או תיקונו בהתאם לבעיות שיתעוררו.

# (להלן: "**תנאיי העלייה בתפוקות**").

# בחינת עליה בתפוקות

## **בהתייחס לקלינאים בהתפתחות הילד** **וכן לקלינאים העוסקים בטיפולי שפה,דיבור ובליעה**, הצדדים מצהירים כי התפוקות של קבוצה זו שדווחו בחודשים ינואר 2019 ועד לדצמבר 2019 עמדו על ממוצע של 1.5 טיפולים משוקללים בשעה.

# בהתייחס לקלינאים בהתפתחות הילד שהחלו לבצע ססיות לאחר ה-01.01.2020, הצדדים מצהירים כי התפוקות שדווחו עמדו על ממוצע של 1.5 טיפולים משוקללים בשעה.

## **בהתייחס ליתר הקלינאים שאינם בהתפתחות הילד** ואינם עוסקים בטיפולי שפה, דיבור ובליעה (להלן: **"יתר הקלינאים")**.

# הצדדים מצהירים כי התפוקות של יתר הקלינאים שדווחו בחודשים ינואר 2019 ועד לדצמבר 2019 עמדו על ממוצע של 2 טיפולים משוקללים בשעה.

# בהתייחס ליתר הקלינאים שהחלו לבצע ססיות לאחר ה-01.01.2020, הצדדים מצהירים כי התפוקות שדווחו עמדו על ממוצע של 2 טיפולים משוקללים בשעה.

## אופן בחינת ההסכם 12 חודשים ממועד התחילה (להלן: "**בדיקת התפוקה**") תיעשה באופן הבא:

# **ביחס לקלינאים בהתפתחות הילד והעוסקים בטיפולי שפה, דיבור ובליעה**, בדיקת התפוקה תחושב כתפוקה המצרפית של כל הקלינאים בהתפתחות הילד, עם השלמת שנה מיום כניסתו של הסכם זה לתוקף, בחלוקה למספר המשרות הממוצע שהיו בתקופת בדיקת התפוקה לקלינאים בהתפתחות הילד, בהשוואה לתקופה בחודשים שהחל מחודש ינואר 2019 עד לחודש דצמבר 2019, שעמד כאמור על 1.5 ביקורים משוקללים בשעה.

# **ביחס ליתר הקלינאים**, בדיקת התפוקה תחושב כתפוקה המצרפית של כל יתר הקלינאים בתום שנה מיום כניסתו של הסכם לתוקף, בחלוקה למספר המשרות הממוצע שהיו בתקופת בדיקת התפוקה ליתר הקלינאים, בהשוואה לתקופה החל מחודש ינואר 2019 עד דצמבר 2019 שעמד על 2 ביקורים משוקללים בשעה.

# הגדרת הטיפולים המשוקללים תהא כהגדרתם בהמשך הסכם זה.

1. התחייבות קלינאי התקשורת

# הקלינאים **בבתי החולים** מתחייבים לבצע את כל הטיפולים לכל המאושפזים הזקוקים לטיפול בבית החולים באותו היום, גם במקרה של היעדרות של קלינאים מעבודתם, וזאת גם במסגרת של עבודה מעבר להיקף משרתם, בתשלום שעות עודפות או נוספות, בהתאם להיקף המשרה.

# הקלינאים **בקהילה** יבצעו "בדיקת מיון" של כל הלקוחות הפונים למכונים בתוך 21 ימי עבודה מיום הפניה. זאת, למעט ביחידות להתפתחות הילד ובדיקות שמיעה (למעט שפה למבוגרים) בהן זמן ההמתנה לקבלת תור לאבחון לא יעלה על שלושה חודשים.

# הכללית מצהירה כי תעמיד את כל המשאבים והאמצעים שיאפשרו לקלינאים קבלת מטופלים בכל מתקני הכללית גם בשעות אחר הצהריים.

# הקלינאים ידווחו על ביצוע טיפולים באמצעות מערכות המחשב אשר יעמדו לרשותם. בהיעדר מערכת מחשב מתאימה ידווחו הקלינאים על ביצוע הטיפולים ידנית. הדיווח יעשה על בסיס יומי ובו יפורטו שמות המטופלים שטופלו באותו היום (בבתי חולים – במחלקות ובמרפאות בהן היו מטופלים; ובקהילה – במרפאה בה ניתן הטיפול) וסוג הטיפול שהוענק בהתאם להגדרות סוגי הטיפולים כאמור בסעיף 25 להלן, וזאת בנוסף לדיווח בגיליון החולה.

# שיטת הדיווח, איסוף הנתונים וסוגי הקודים מפורטים ב**נספח א'** להסכם זה.

# הקלינאי הראשי ו/או אחראי המחלקה יבדקו, יאשרו בחתימתם ויעבירו את הדיווחים למחלקות משאבי אנוש במוסדות.

1. גידול בהיקף המשרה

# הזכאות להגדלת היקף משרה כאמור להלן תחול אך ורק על קלינאים, אשר ביצעו עבודה בססיות במהלך 4 חודשים לפחות החל מיום 01.01.2019, וכדלהלן:

## ככל שהקלינאי השלים, 4 חודשים של ביצוע ססיות במהלך שנת 2019, אזי שהגדלת המשרה תיעשה בהתאם לממוצע סכום הססיות בחודשי שנת 2019 (בלבד) בהם ביצע ססיות.

## אחרת, הגדלת המשרה תיעשה בהתאם לממוצע 4 החודשים בהם התגמול עבור ססיות היה הגבוה ביותר.

# מעבר לאמור לעיל, הגדלת המשרה תחול בהתאם לכללים הנהוגים בכללית בעניין זה. ההגדלה תחול החל ממועד התחילה.

# אין באמור לעיל כדי להקנות זכות כלשהי להגדלה של משרות קלינאי מעבר לאמור בהסכם זה ובכל מקרה לא תהיה זכאות להגדלת משרה מעבר למשרה מלאה.

## כתוצאה מהעלאת היקף המשרה יעודכנו כל הזכויות הנגזרות מכך, בנוסף תגדל תקרת התשלום לשכר עידוד בהתאם להיקף המשרה.

## יובהר כי בכל מקרה תקרת התשלום המקסימאלית לשכר עידוד הינה כמפורט להלן בסעיף 25.8.

1. זכויות נגזרות מהעלאת היקף משרה

# עם העלאת היקף משרת הקלינאי יעודכנו כל הזכויות הנגזרות מהיקף המשרה ומשכר המשרה בהתאם לשיעור משרתו החדש של הקלינאי.

# עם העלאת היקף משרות הקלינאים תבוצע התאמה של דרגות קלינאי התקשורת הרלוונטיים, בהתאם להסכמים המחייבים.

1. סדרי עבודה

# הקלינאים יבצעו את תוספת המשרה, כמפורט לעיל, גם בשעות אחר הצהריים והערב, כפי שביצעו במסגרת עבודתם בסיסיות או במועדים אחרים כפי שיתואם עימם בהתאם לצרכי העבודה במוסד.

# קלינאי, אשר סך כל שעות עבודתו בפועל בכללית יעלה על היקף של משרה מלאה, יקבל בגין השעות שביצע בפועל מעבר למשרה מלאה, תמורה של שעות נוספות בהתאם לדין.

1. מודל שכר עידוד

# כללי

# כל המונחים המופיעים בפרק זה, יהיו בהתאם למשמעותם המוגדרת בסעיף 25 להלן.

# הקלינאים יהיו זכאים לשכר עידוד בגין ביצוע תפוקות מעבר לסף התחתון של מטופלים בפועל, הכל כפי שמוגדר בהסכם זה.

# הכללים לפיהם ישולם לקלינאים שכר עידוד בעת היעדרות יהיו כמפורט בהסכם זה וכמפורט בטבלה המצורפת להסכם זה **כנספח ב'** והמהווה חלק בלתי נפרד מהסכם זה.

# תנאי סף לתשלום שכר עידוד לקלינאי הוא כי הקלינאי יבצע כמות טיפולים משוקללים מינימלית ("**סף תחתון של מטופלים משוקללים** **בשעה**" כהגדרתו בסעיף 25 להלן):

## בהתפתחות הילד **ובטיפולי שפה, דיבור ובליעה)** - לפחות 1.5 טיפולים משוקללים בשעה;

## ביתר היחידות – לפחות 2 טיפולים משוקללים בשעה,

# התשלום בגין שכר עידוד, המשולם בגין עבודת הקלינאי, יובא בחשבון לצורך ביצוע תשלומים לקרן הפנסיה ופיצויי פיטורים.

במסגרת זאת מובהר במפורש, כי התשלום בגין שכר עידוד לא יהווה חלק מערך היום או השעה לעניין מחלה, חופשה או חישוב רכיבי עבודה נוספת, ולא יבוצעו בגינו הפרשות לקרן השתלמות, קרן חסכון או כל זכות אחרת התלויה בשכר, למעט המצוין מפורשות בהסכם זה.

# מועד תשלום שכר העידוד יהיה חודשיים לאחר ביצוע העבודה בפועל.

# הגדרות

## הגדרות סוגי טיפולים:

### "**טיפול רגיל**" – טיפול עד 20 דקות = 1 טיפול משוקלל, והוא כולל, לדוגמה:

#### **בקהילה ובבתי החולים הכלליים**: טימפנומטריה, רישום רפלקס אקוסטי, הדרכת הורים\מלווים, תיעוד ישיבות צוות רב מקצועיות;

#### **בקהילה** : ייעוץ מכשירי שמיעה ;

####  **בבתי חולים כלליים**: סקר שמיעה יילוד;

#### **בבתי חולים מיוחדים** : הדרכת הורים\מלווים, תיעוד ישיבות צוות רב מקצועיות.

### "**טיפול מורכב**" – טיפולים בין 20 ל 40 דקות = 2 טיפולים משוקללים, והוא כולל, לדוגמה:

#### **בקהילה ובבתי חולים כלליים**: בדיקת שמיעה –משנה עד גיל 5, בדיקת שמיעה מקיפה, בדיקת שמיעה עד גיל 5, בדיקת הדים קוכליאריים, טרום אבחון, הערכה ראשונית שפה ודיבור, טיפול\מעקב\הדרכה\תרגול בדיבור, ייעוץ והדרכה מקוון למטופל, הכנה לאבחון\הערכה\תת"ח, סיכום ביניים ועדכון יעדים התפתחותי, סיכום ביניים ועדכון היעדים התפתחותי/שיקומי/ בליעה/אחר, שיחה עם גורם מקצועי נוסף, התאמת שסתום דיבור.

####  **בקהילה**: ביקורת מכשיר שמיעה, כיוון מכשיר שמיעה, לקיחת מידה לאוזניה.

#### **בבתי חולים כלליים**: כיוון שתל מעוגן עצם, סקר שמיעה AABR –חוזרת תינוק, ייעוץ -שפה דיבור, בליע, תקשורת.

#### **בבתי חולים מיוחדים:** ייעוץ שפה/דיבור/בליעה/תקשורת. הכנה לאבחון\הערכה\תת"ח, סיכום ביניים ועדכון יעדים התפתחותי /שיקומי/ בליעה/אחר, שיחה עם גורם מקצועי נוסף, התאמת שסתום דיבור. טיפול /מעקב/ הדרכה/ תרגול – בדיבור.

### "**טיפול מורכב מאוד**" – בין 40 ל-60 דקות או יותר = 3 טיפולים משוקללים, והוא כולל, לדוגמה:

#### **בקהילה ובבתי חולים כלליים**: אבחון ובניית תכנית טיפול-התפתחות הילד, דו"ח אבחון- התפתחות הילד, טיפול בדיבור פרטני, טיפול פרטני- התפתחות הילד, ישיבת צוות רב מקצועי, ייעוץ והדרכה למשפחה, יעוץ רב מקצועי להורים, ישיבת צוות עם הורים-התפתחות הילד, הערכת הפרעות קול ודיבור, דו"ח הערכת קול ודיבור, הערכת בליעה, דו"ח הערכת בליעה, טיפול בחך שסוע, טיפול בקול, טיפול שיקומי, טיפול בגמגום מגיל 6,טיפול בבליעה, סיכום תקופת טיפול-התפתחותי/שיקומי/ בליעה/אחר, רישום פוטנציאל מגזע המח – מבוגר, טיפול בשפה, שיחת הורים/משפחה, בדיקת שיווי משקל ספונטנית, ENG\בדיקות ווסטיבולריות נוספות;

#### **קהילה**: התאמת מכשיר שמיעה;

#### **בתי חולים כלליים:** שיקום לאחר שתל קוכליארי, בדיקת תפיסת דיבור, הערכת עיבוד אודיטורי מרכזי, החלפת\התאמת תותב דיבור;

#### **בתי חולים מיוחדים:** טיפול בדיבור פרטני, ישיבת צוות רב מקצועי, ייעוץ והדרכה למשפחה, הערכת הפרעות קול ודיבור, דו"ח הערכת קול ודיבור, הערכת בליעה, דו"ח הערכת בליעה, טיפול קול, טיפול שיקומי, טיפול בבליעה, סיכום תקופת טיפול-התפתחותי/שיקומי/בליעה/אחר, טיפול בשפה.

#### הגדרת טיפול כטיפול מורכב מאוד מחייבת אישור של קלינאית התקשורת האחראית בבית החולים או בקהילה לפי העניין.

## "טיפול קבוצתי" – כל משתתף – 2 טיפולים משוקללים.

## "**מטופל משוקלל**" ו/או "**טיפול משוקלל**" – בהתאם למפורט בתת פרק הגדרות סוגי הטיפולים לעיל.

## "**סף תחתון של מטופלים משוקללים** **בשעה**" או "**הסף התחתון**" – הסף התחתון לחישוב שכר עידוד בהסכם זה יהיה 1.5 מטופלים משוקללים בשעה, לפי הגדרתם בתת פרק ההגדרות.

## "**סף עליון של מטופלים משוקללים בשעה"** או "**הסף העליון**" –הסף העליון לחישוב שכר עידוד בהסכם זה יהיה 4 מטופלים משוקללים בשעה, לפי הגדרתם בתת פרק ההגדרות.

## שעות העבודה לחישוב שכר עידוד

### שעות העבודה של קלינאי אשר יילקחו בחשבון לצורך חישוב שכר עידוד הינן כמפורט להלן (בהסכם זה יקראו "**שעות העבודה לחישוב**"):

### כל שעות העבודה של הקלינאי בפועל, לרבות במסגרת שעות נוספות שבוצעו בפועל.

### לא יילקחו בחשבון לצורך חישוב שכר העידוד, שעות ההיעדרות מהעבודה, לרבות חופשת מחלה, חופשה והשתלמות.

### טיפול אשר בוטל מכל סיבה שהיא, לרבות בעקבות אי התייצבות של מטופל, לא יבוא בחשבון לצורך חישוב שכר העידוד, וכן לא יזכה בתשלום שכר עידוד.

### שעות עבודתו של הקלינאי במסגרת עבודה לא טיפולית, לא יבוא בחשבון לצורך חישוב שכר העידוד. עבודה **לא טיפולית בהסכם** זה מוגדרת כדלקמן: הרצאות אותן נדרש הקלינאי להעביר במוסד ומחוצה לו שהעובד נשלח מטעם הכללית, השתתפות בצוות היגוי בהנהלה הראשית, פרויקט שיפור או איכות, פעילות מחקרית, הדרכת סטודנטים, למעט ובכפוף לאישור מראש בטופס חתום מתאים של מנהל המכון/השירות ונציג שייקבע לכך בהנהלת הכללית.

## **"שכר מנהל"** (ברוטו) – לצורך הסכם זה בלבד, "שכר מנהל ברוטו" שיילקח לצורך חישוב שכר עידוד למנהלים הוא 20,000 ₪ למשרה מלאה.

## "**תקרת שכר העידוד**":

### תקרת שכר העידוד של הקלינאים אשר ביצעו פחות מ-4 חודשים של ססיות החל מ-01.01.2019 ועד למועד התחילה, או של קלינאים אשר השלימו לפחות 4 חודשי עבודה בססיות במהלך שנת 2019, וממוצע תגמולי הססיות שלהם בחודשי ביצוע הססיות בשנת 2019 היה נמוך או שווה ל- 6,500 ₪ ברוטו – תעמוד על 6,500 ₪ ברוטו לחודש למשרה מלאה, ותקבע באופן יחסי להיקף המשרה של הקלינאי.

### לדוגמה, תקרת שכר העידוד של קלינאי עליו יחול סעיף זה, המועסק ב-80% משרה, תהיה 5,200 ₪.

### תקרת שכר העידוד של הקלינאים אשר השלימו לפחות 4 חודשי עבודה בססיות במהלך שנת 2019, תחושב כך ובהתאם לנתוני שנת 2019 בלבד:

#### אם ממוצע תגמולי הססיות בחודשי ביצוע הססיות בשנת 2019 יהיה נמוך או שווה ל- 6,500 ₪ ברוטו, אזי שתקרת שכר העידוד תעמוד על 6,500 ₪ לחודש למשרה מלאה ותקבע באופן יחסי להיקף המשרה של הקלינאי.

#### אם ממוצע תגמולי הסיסיות בחודשי ביצוע הססיות בשנת 2019 יהיה גבוה מ- 6,500 ₪ ברוטו, אזי שתקרת שכר העידוד תעמוד על ממוצע תגמולי הססיות הממוצע בחודשים הרלוונטיים.

### תקרת שכר העידוד של הקלינאים אשר השלימו לפחות 4 חודשי עבודה בססיות החל מיום 1.1.2020 אך לא השלימו לפחות 4 חודשי עבודה בססיות בשנת 2019, תהיה בגובה ממוצע 4 החודשים בהם התשלום בגין ביצוע הססיות היה הגבוה ביותר, החל מיום 1.1.2019 ועד למועד התחילה, ובהתאם לקבוע בסעיפים 25.8.2.1 ו-25.8.2.2.

## "ממוצע מטופלים משוקללים לשעה"**:** חלוקת סך מספר **"המטופלים המשוקללים"** שבוצעו בפועל בחודש ב-"**שעות העבודה לחישוב בחודש**".

## **"תעריף העידוד"** – תעריף העידוד יהיה כדלהלן:

## 18.50 ₪ לכל מטופל משוקלל בהתפתחות הילד ובטיפולי שפה ודיבור;

## 10 ₪ לכל מטופל משוקלל בבדיקות שמיעה, וזאת לעובד שתקרת שכר העידוד שלו שנקבעה בסעיף 25.8 היא עד – 6,500 ₪;

## 15 ₪ לכל מטופל משוקלל בבדיקות שמיעה, וזאת לעובד שתקרת שכר העידוד שלו שנקבעה בסעיף 25.8 גבוהה מ-6,500 ₪ ברוטו אך נמוכה מ-8,000 ₪ ברוטו.

## 18.50 ₪ לכל מטופל משוקלל בבדיקות שמיעה, וזאת לעובד שתקרת שכר העידוד שלו שנקבעה בסעיף 25.8 שווה או גבוהה מ- 8,000 ₪ ברוטו;

## **"מקדם היעילות"** –

### ממוצע טיפולים משוקללים לשעה (עד הסף העליון) לחלק ל-סף התחתון. בכל מקרה, מקדם היעילות לא יהיה גבוה מ-150%.

# **נוסחת חישוב שכר עידוד**

|  |  |  |  |  |  |  |
| --- | --- | --- | --- | --- | --- | --- |
| **מקדם היעילות** | X | **תעריף העידוד**  | X | **שעות העבודה לחישוב** | X | **ממוצע הטיפולים המשוקללים**(מטופלים משוקללים לשעה בניכוי סף תחתון של מטופלים משוקללים בשעה |

# בעת היעדרות מוכרת כמפורט בטבלה המצורפת כ**נספח ב'** להסכם זה (להלן: "**שעות ההיעדרות**") יחושב שכר העידוד כדלהלן:

|  |  |  |  |  |  |  |
| --- | --- | --- | --- | --- | --- | --- |
| מקדם היעילות הממוצע ב-12החודשים שקדמו לחודש התשלום  | X | תעריף העידוד  | X | שעות ההיעדרות | X | ממוצע מטופלים משוקללים ב-12 החודשים שקדמו לחודש התשלום(מטופלים משוקללים לשעה בניכוי סף תחתון של מטופלים משוקללים בשעה) |

# **חישוב שכר עידוד לבעלי תפקידים**

## בין תפקידי מנהלי מערך קלינאי התקשורת בכללית, על כל דרגיו, לדאוג לניצול מרבי של משאבי העובדים, לייעול שיטות העבודה, להגדלת התפוקות המבוצעות ולבקרה אחר איכות הטיפול. על כן, נקשרו מטרות אלה עם פרמטר הניתן לכימות של מס' המטופלים המבוצע בשעה, בכל אחד מדרגי המערך (מכון, מוסד, ארצי).

## מנהלי שירות מחוזיים אחראים בקהילה ואחראי שירות בבתי חולים (שיש תחתם כפיפים)

## למנהלי שירות מחוזיים אחראים בקהילה ואחראי שירות בבתי חולים הנמנים על תיאורי העיסוק הרלוונטיים על-פי **נספח ג'** להסכם זה, שכר העידוד ישולם עפ"י מדרגות של ממוצע מטופלים משוקללים לשעה, כלדקמן:

#### עבור ממוצע טיפולים משוקללים לשעה בחודש, עד 30% מעל הסף התחתון, ישולם שכר עידוד של 2.4% משכר מנהל על כל 4% עליה בתפוקה מעל סף תחתון.

### עבור ממוצע טיפולים משוקללים לשעה בחודש מ- 30% עד 60% מעל הסף התחתון, ישולם שכר עידוד של 2.9% משכר מנהל על כל 4% עליה בתפוקה מעל סף תחתון.

### לדוגמא, מנהל שירות מחוזי שביצע 50% טיפולים משוקללים מעל הסף התחתון יקבל (30/4)\*2.4%=18% על 30 האחוזים הראשונים מעל הסף התחתון. על 30% הנוספים יקבל (20/4)\*2.9%=14.5%.

### בסך הכל 18%+14.5% שהם 32.5% משכר המנהל, בשווי 6,500 ₪.

### גידול מעל ממוצע מטופלים משוקללים לשעה בחודש מעל 60% לא מקנה שכר עידוד נוסף.

### תקרת שכר עידוד למנהל/אחראי עפ"י תת סעיף זה– 40% משכר מנהל.

### מובהר, כי התמורה שלעיל שתשולם למנהל השירות המחוזי היא בגין משרתו כמנהל שירות מחוזי אחראי, אינה מצטברת והיא כמפורט בתת סעיף זה בלבד.

## סגני אחראי שירות בבתי חולים (שיש תחתיהם כפיפים) או סגן מנהל שירות בקהילה

## שכר העידוד של סגני אחראי שירות בבתי חולים או בקהילה אשר קיבלו מינוי לתפקיד זה בקוד עיסוק כמפורט בנספח ג', ישולם עפ"י מדרגות של ממוצע טיפולים משוקללים לשעה (מחושב לפי כל הפעילות בבית החולים או בקהילה) ויחושב כדלקמן:

### עבור ממוצע טיפולים משוקללים לשעה בחודש עד 30% מעל הסף התחתון, ישולם שכר עידוד של 2.4% משכר מנהל ברוטו על כל 4% עליה בתפוקה מעל סף תחתון. התוצאה תוכפל במקדם 0.75.

### עבור ממוצע טיפולים משוקללים לשעה בחודש מ- 30% עד 60% מעל הסף התחתון, ישולם שכר עידוד של 2.9% משכר מנהל ברוטו על כל 4% עליה בתפוקה מעל סף תחתון. התוצאה תוכפל במקדם 0.75.

### גידול מעל ממוצע מטופלים משוקללים לשעה בחודש מעל 60% לא מקנה שכר עידוד נוסף.

### תקרת שכר עידוד לסגן אחראי שירות בבתי חולים או בקהילה – 40% משכר מנהל מוכפל במקדם 0.75.

### מובהר, כי התמורה שלעיל שתשולם לסגן מנהל השירות המחוזי או סגן אחראי שירות בבית החולים היא בגין משרתו כסגן מנהל /אחראי שירות, אינה מצטברת והיא כמפורט בתת סעיף זה בלבד.

## קלינאית תקשורת ארצית

### קלינאית תקשורת ארצית היא מי שקיבלה מינוי כקלינאית תקשורת ארצית בהנהלה הראשית של הכללית, בקוד עיסוק כמפורט בנספח ג' להסכם זה.

### שכר עידוד של קלינאית תקשורת ארצית ישולם עפ"י המדרגות של כמות מטופלים משוקללים לשעה עבור כל המכונים בארץ ויחושב בהתאם לחישוב של מנהלי השירות לעיל לרבות הגבלת תקרת הפרמיה עד 40% משכר מנהל ברוטו.

### מובהר, כי התמורה שלעיל תשולם לקלינאית התקשורת הארצית בהתאם לסעיף 27.1 לעיל על תתי סעיפיו, ובכל מקרה אינה מצטברת

## קלינאי תקשורת אחראי במכון בקהילה וקלינאי תקשורת אחראי תחום בבית חולים (שיש תחתיהם כפיפים) יהיו זכאים לשכר עידוד בגין משרתם.

### הגדרות לתת פרק זה:

#### "**מנהל יחידה**" – קלינאי תקשורת אחראים הנמנים על תיאורי העיסוק עפ"י נספח ג' להסכם זה.

#### **"סך מטופלים משוקללים בחודש מעל הסף התחתון של כל קלינאי התקשורת X 8 ₪"** – סך הטיפולים המשוקללים בחודש (בקהילה – באיזור עליו אחראי מנהל היחידה, בבתי החולים – בבית החולים עליו אחראי מנהל היחידה) פחות שעות עבודה לחישוב של כל קלינאי התקשורת באזור/בית חולים, המוכפלות בסף תחתון, במכפלה של אחוז משרת הניהול של מנהל היחידה כפול 8 ₪, וזאת בהתאם לחישוב הקבוע בסעיף ‎27.5.2.1 להלן.

#### "**אחוז משרת הניהול ביחידה**" – סך שעות המשרה של הקלינאים ביחידה הכפופים למנהל היחידה בהכפלה של 6% ובחלוקה לשעות משרה מלאה אחת, בהתאם לסעיף 27.5.2.2 להלן.

### אופן החישוב של תגמול שכר העידוד למנהל יחידה:

#### **אחוז משרת הניהול של מנהל ביחידה** X **סך מטופלים משוקללים בחודש מעל הסף התחתון של כל קלינאי התקשורת**X 8 ₪.

#### מנהלת השירות המחוזית, או קלינאית תקשורת אחראית בבית חולים, לפי העניין, יקבלו החלטה בדבר חלוקת אחוז משרת הניהול ביחידה בין בעלי התפקידים הבאים: מנהל היחידה וסגן מנהל היחידה ובהתאם לצורך ממלא מקום, וכן מנהלי האזורים, כל זאת במסגרת שעות הניהול העומדות לזכות היחידה.

#### בהתאם ובכפוף לעיל יוגדר לכל מנהל יחידה "אחוז משרת הניהול של מנהל היחידה".

#### תקרת שכר עידוד למנהל יחידה הוא 8,000 ₪ ברוטו למשרה מלאה.

## בעלי התפקידים המפורטים בסעיף 27 לעיל, העובדים גם כקלינאי תקשורת בפועל יהיו זכאים לשכר עידוד בגין שעות עבודתם כקלינאי תקשורת וכן יהיו זכאים לשכר עידוד בגין משרתם כבעלי תפקיד.

## במקרה זה תקרת תשלום שכר העידוד תהא יחסית לחלקיות משרתם שהוגדרה עבור שיטת שכר העידוד כבעלי תפקידים ולחלקיות משרתם כקלינאי תקשורת. אחוז משרת עבודתם של בעלי התפקידים כקלינאי תקשורת הוא ההפרש שבין שיעור משרתם בכללית לאחוז משרת הניהול שלהם כמפורט לעיל.

1. כללי

# התעריפים ותקרות התגמול המפורטים בהסכם זה, יעודכנו לפי תוספת היוקר במשק.

# למען הסר ספק מובהר, כי תוקפו של הסכם זה מותנה באישורו של הממונה על השכר במשרד האוצר. מובן, כי כל עוד אין אישור של הממונה על השכר, ההסכם לא יופעל.

# הצדדים יהיו רשאים להודיע על ביטולו של הסכם זה, בתום 12 חודשים ממועד הפעלתו, וזאת בהודעה מוקדמת בת 60 ימים, מסיבה עניינית כלשהי.

# יובהר, כי ככל שההסכם יבוטל, לרבות כתוצאה מאי עמידה בתנאי התפוקה, אזי יחזור לקדמותו המצב ששרר ערב חתימת ההסכם.

# **מיצוי תביעות**

# סכם זה מהווה מיצוי מלא, מוחלט וסופי של כל תביעות ודרישות הצדדים בעניינים שהוסדרו בהסכם זה ביחס לקלינאים כהגדרתם בהסכם זה, לרבות עבודה בססיות שבוצעו טרם כניסתו לתוקף של הסכם זה.

# **שקט תעשייתי**

# הצדדים מתחייבים כי לא ינקטו צד או יחידה מיחידותיו נגד הצד השני או יחידה מיחידותיו, באמצעי שביתה או השבתה, מלאה או חלקית, או כל פגיעה אחרת בהליכי עבודה וסדריה בנוגע לעניינים אשר הוסדרו בהסכם זה ועד ליום 1.3.2023, וזאת למעט מהזכות להשתתף בשביתה כדין שתוכרז על ידי ההסתדרות לגבי כלל עובדי דירוג הקלינאים במגזר הציבורי או שביתה ברמה הארצית, וזאת מבלי לגרוע מטענות כל צד לגבי שביתות כאמור.

#  נציגות העובדים מצהירה כן אין סכסוכי עבודה הנוגעים לעובדים עליהם חל הסכם זה.

# הסכם זה יירשם כהסכם קיבוצי מיוחד.

 **אשר על כן באו הצדדים על החתום:**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_ **שירותי בריאות כללית** |  | **\_\_\_\_\_\_\_\_\_\_\_\_\_\_\_\_\_\_\_\_\_\_****הסתדרות העובדים הכללית החדשה****\_\_\_\_\_\_\_\_\_\_\_\_\_\_\_\_\_\_\_\_\_\_\_****איגוד מקצועות הפרא רפואיים**\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | **ארגון עובדי קופת חולים כללית** |

# **נספח א'**

# **דיווח על ביצוע טיפולים**

# **קהילה:**

# **קלינאי תקשורת**

# קלינאי תקשורת בקהילה (למעט מכוני התפתחות הילד),ידווחו על ביצוע טיפולים במערכת קליקס מקצועות הבריאות.

#  קודי השירות לדיווח הם כפי שמופיעים בטבלה להלן.

#  **1.2 מכוני התפתחות הילד**

# קלינאי תקשורת במכוני התפתחות הילד ידווחו על ביצוע טיפולים באמצעות קליקס התפתחות הילד.

# קודי השירות לדיווח הם כפי שמופיעים בטבלה להלן.

#  **1.3 איסוף נתונים**

#  אגף מחשוב יפיק ב-10 בכל חודש דו"ח מפורט משתי המערכות .

#  הדו"ח יישלח למחלקת שכר לצורך ניתוח ביקורים משוקללים לפי תעודת זהות של קלינאי התקשורת

#  מחלקת שכר תכין קובץ ריכוזי לצורך קליטה במערכות חישוב שכר העידוד.

# **2. בתי חולים**

# **2.1** עד למתן אפשרות דיווח ביצוע טיפולים בתיק הרפואי בבתי החולים ,קלינאי התקשורת ירכז את הטיפולים שביצע באופן ידני על בסיס יומי כולל תעודת זהות של המטופל וקוד השירות .קודי השירות כפי שמופיע בטבלה להלן.

# **2.2** ריכוז הטיפולים של קלינאי התקשורת יועבר למנהל השירות בבית החולים וזה ירכז את הנתונים על פי קובץ שיוכן על ידי מחלקת שכר

# **2.3** הקובץ יועבר לאישור מחלקת משאבי אנוש בבית החולים וזו תעביר את הקובץ המאושר למחלקת שכר עד לתאריך 25 לכל חודש בגין החודש השוטף הקודם.

#  **2.4** מחלקת שכר תכין קובץ ריכוזי לצורך קליטה במערכות חישוב שכר העידוד.

# **טבלת פירוט סוגי ביקורים:**

|  |  |  |  |  |
| --- | --- | --- | --- | --- |
| **סוג ביקור**  | **קוד כללית**  | **תאור** | **קוד מהות ביקור** | **קוד סוג התערבות התפתחות הילד** |
| **רגיל** | 75053 | טימפנומטריה | 3 |   |
|   | 75193 | ייעוץ מכשיר שמיעה | 3 |   |
|   | 75007 | הדרכת הורים\מלווים | 3 |   |
|   | 75052 | רישום רפלקס אקוסטי | 3 |   |
|   | 55004 | סקר שמיעה יילוד |   |   |
|   | 55005 | סקר שמיעה AABR יילוד |   |   |
|   | 75513 | הדרכת הורים/מלווים | 3 |   |
|   | 75064 | תיעוד- ישיבות צוות רב מקצועיות | 22 |   |
|   | 50038 | תיעוד ישיבות צוות רב מקצועיות  | 2 |   |
|   | 50038 | הדרכת הורים/מלווים | 2 | 254 |
|   | 50009 | הכנה לאבחון/הערכה/תת"ח | 2 | 213 |
| **מורכב** | 50038 | שיחה עם גורם מקצועי נוסף | 2 | 214 |
|   | 50009 | הערכה ראשונית שפה ודיבור | 3 | 215 |
|   | 50009 | טרום אבחון | 3 | 208 |
|   | 50010 | ייעוץ והדרכה מקוון למטופל | 3 | 256 |
|   | 50010 | טיפול- מעקב \הדרכה\תרגול בדיבור  | 3 | 998 |
|   | 50038 | סיכום ביניים ועדכון יעדים -התפתחותי | 2 | 216 |
|   | 75513 | הערכה ראשונית שפה ודיבור | 3 |   |
|   | 75513 | טרום אבחון | 3 |   |
|   | 75513 | שיחה עם גורם מקצועי נוסף | 2 |   |
|   | 75513 | הכנה לאבחון/הערכה/תת"ח | 53 |   |
|   | 75064 | טיפול -מעקב ,הדרכה ותרגול בדיבור | 3 |   |
|   | 75064 | ייעוץ והדרכה למטופל -מקוון | 50 |   |
|   | 75064 | סיכום ביניים ועדכון יעדים התפתחותי\שיקומי\בליעה\אחר | 25 |   |
|   | 55012 | החלפת\התאמת תותב דיבור |   |   |
|   | 75517 | בדיקת שמיעה- משנה עד גיל 5 | 23 |   |
|   | 75007 | בדיקת שמיעה מקיפה | 23 |   |
|   | 75530 | בדיקת שמיעה עד גיל 5 | 23 |   |
|   | 75518 | בדיקת שמיעה מתחת לגיל שנה | 23 |   |
|   | 55006 | בדיקת הדים קוכליארים | 23 |   |
|   | 75196 | כיוון מכשיר מעוגן עצם | 23 |   |
|   | 75192 | כיוון מכשיר שמיעה | 23 |   |
|   | 75027 | לקיחת מידה לאוזניה | 23 |   |
|   | 75022 | ביקורת מכשיר/י שמיעה | 23 |   |
|   | 55013 | סקר שמיעה AABR- חוזרת תינוק |   |   |
| **מורכב מאוד** | 56020 | בדיקת שיווי משקל ספונטנית- ENG | 23 |   |
|   | 75037 | התאמת מכשיר לאוזן ימין | 23 |   |
|   | 75038 | התאמת מכשיר לאוזן שמאל | 23 |   |
|   | 56622 | רישום פוטנציאל מגזע המוח-מבוגר | 23 |   |
|   | 75515 | התאמת מכשיר שמיעה  | 23 |   |
|   | 55513 | שיקום לאחר שתל קוכליארי |   |   |
|   | 75284 | בדיקת תפיסת דיבור |   |   |
|   | 75021 | הערכת עיבוד אודיטורי מרכזי |   |   |
|   | 75513 | הערכת הפרעות קול ודיבור | 23 |   |
|   | 75513 | דוח הערכת קול ודיבור | 24 |   |
|   | 75064 | טיפול בדיבור פרטני | 23 |   |
|   | 75064 | טיפול בקול | 23 |   |
|   | 75064 | טיפול בשפה | 23 |   |
|   | 75064 | טיפול בחיך שסוע | 23 |   |
|   | 75064 | טיפול שיקומי | 60 |   |
|   | 75064 | ייעוץ והדרכה למשפחה |   |   |
|   | 75064 | שיקום מרחוק | 49 |   |
|   | 75064 | ישיבת צוות רב מקצועי | 2 |   |
|   | 75064 | סיכום תקופת טיפול -התפתחותי\שיקומי\בליעה\אחר | 24 |   |
|   | 64580 | הערכת בליעה | 3 |   |
|   | 64580 | טיפול בבליעה | 23 |   |
|   | 64580 | דוח הערכת בליעה | 24 |   |
|   | 75068 | טיפול בגמגום מגיל 6 | 23 |   |
|   | 55012 | החלפת\התאמת תותב דיבור |   |   |
|   | 50009 | אבחון ובניית תכנית טיפול- התפתחות הילד | 3 | 210 |
|   | 50009 | דו"ח- אבחון התפתחות הילד | 2 | 209 |
|   | 50009 | שיחת הורים/משפחה (סיכום אבחון-פרטני) | 2 | 204 |
|   | 50009 | שיחת הורים/משפחה (סיכום אבחון-רב מקצועי) | 2 | 205 |
|   | 50010 | טיפול פרטני -התפתחות הילד | 3 | 250 |
|   | 50010 | טיפול פרטני- התפתחות הילד (מקוון) | 3 | 257 |
|   | 50038 | סיכום תקופת טיפול-התפתחותי  | 2 |   |
|   | 50018 | ייעוץ רב מקצועי להורים | 3 | 254 |
|   | 50016 | ישיבת צוות עם הורים  | 3 | 254 |
|   | 50016 | שיחת הורים\משפחה | 3 | 254 |
|   | 50009 | ישיבת צוות רב מקצועית  | 2 | 258 |
|   | 50038 | ישיבת צוות רב מקצועית  | 2 | 258 |
|   | 50030 | טיפול קבוצתי | 3 | 251 |
|  | 75013 | אבחון שמיעה למועמד לשתל קוכלארי |   |   |
|   | 75500 | הערכה וכיוון שתל קוכלארי-עד גיל 7 |   |   |
|   | 75011 | הערכה וכיוון שתל קוכלארי חלקי-מגיל 7 |   |   |
|   | 75034 | הערכה וכיוון שתל קוכלארי -2 אוזניים-עד גיל 7 |   |   |
|   | 75010 | הערכה וכיוון שתל קוכלארי -2 אוזניים-מגיל 7 |   |   |
|   | 56621 | רישום פוטנציאל מגזע המח- ילד |   |   |
|   | 75072 | טיפול קבוצתי  | 26 |   |
|   | 50036 | ביקור בסביבה הביתית\במסגרת החינוכית\טיפולית-התפתחות הילד | 16 |   |
|   | 50036 | ביקור בסביבה הביתית\במסגרת החינוכית\טיפולית-התפתחות הילד | 16 |   |
|   | 50017 | ביקור בסביבה הביתית\במסגרת החינוכית\טיפולית-התפתחות הילד | 17 | 253 |

**נספח ב'**

|  |  |
| --- | --- |
| **סוג ההיעדרות** | **השתתפות בשכר עידוד** |
| מחלת עובד | **לא** |
| מחלת ילד | **לא** |
| הצהרה | **לא** |
| מחלת בן משפחה – מכל סוג | **לא** |
| עקב הריון, טיפולי הפריה | **לא** |
| תאונת עבודה | **לא** |
| נישואין – של העובד או בן/בת | **לא** |
| יום לידה בן/בת | **לא** |
| ברית מילה | **לא** |
| ימי אבל | **לא** |
| יום הזכרון – עובד שכול | **כן** |
| חופשה שנתית | **כן** |
| יום בחירה | **כן** |
| השתלמות מתחת ל- 3 ימים | **כן** |
| השתלמויות מעל 3 ימים | **לא** |
| שביתה | **לא** |
| ביקור אצל רופא תעסוקתי | **לא** |

# **נספח ג' – הגדרות עיסוקים**

## מנהלי שירות מחוזיים אחראים בקהילה ואחראי שירות בבתי חולים (שיש תחתם כפיפים)

|  |  |
| --- | --- |
| **עיסוק** | **שם עיסוק** |
| 15220 | קלינאי תקשורת מחוזי ( א ) |
|  (כרגע אין עובדים)15232 | קלינאי תקשורת מחוזי ( ב ) |
| 25201 | קלינאי תקשורת אחראי ( א ) |
| 25202 | קלינאי תקשורת אחראי ) ב (  |
| 25204 | קלינאי תקשורת אחראי ) ג ( |

## סגני אחראי שירות בבתי חולים (שיש תחתיהם כפיפים) או סגן מנהל שירות בקהילה

|  |  |
| --- | --- |
| **עיסוק** | **שם עיסוק** |
| 25208 | סגן קלינאי תקשורת אחראי  |
| 15208 (כרגע אין עובדים) | סגן קלינאי תקשורת אחראי א' בקהילה |

1. קלינאי/ת תקשורת ארצי/ת

|  |  |
| --- | --- |
| **עיסוק** | **שם עיסוק** |
| 75201 | קלינאי תקשורת ארצי |
|  |  |

1. קלינאי תקשורת אחראי במכון בקהילה וקלינאי תקשורת אחראי תחום בבית חולים (שיש תחתיהם כפיפים)

|  |  |
| --- | --- |
| **עיסוק** | **שם עיסוק** |
|  (כרגע אין עובדים) 15201 | קלינאי תקשורת אחראי (א ) |
| 15202 | קלינאי תקשורת אחראי ( ב ) |
| 15204 | קלינאי תקשורת אחראי ( ג ) |
| 25207 | קלינאי תקשורת מרכז תחום  |